«Kimberly Williams» omdirigeres hit. For skuespilleren, se Kimberly Williams-Paisley.

| Medaljeoversikt |
| --- |
| Konkurrerte for JamaicaJamaica Jamaica |
| Friidrett: |
| Friidrett VM i friidrett innendørs |
| Sølv | Birmingham 2018 |  Tresteg |
| Bronse | Sopot 2014 |  Tresteg |
| Friidrett Samveldelekene |
| Gull | Gold Coast 2018 |  Tresteg |
| Gull | Glasgow 2014 |  Tresteg |
| Friidrett Sentralamerikansk og karibisk mesterskap i friidrett |
| Bronse | Havanna 2009 |  Tresteg |
| Friidrett Sentralamerikanske og karibiske leker |
| Gull | Mayagüez 2010 |  Tresteg |
| Friidrett U23-NACAC-mesterskapet i friidrett |
| Gull | Miramar 2010 |  Tresteg |
| Friidrett Panamerikansk juniormesterskap i friidrett |
| Sølv | São Paolo 2007 |  Tresteg |
| Friidrett Sentralamerikansk og karibisk juniormesterskap i friidrett |
| Sølv | Port of Spain 2006 |  Tresteg |
| Friidrett CARIFTA Games |
| Gull | Providenciales 2007 |  Tresteg U20 |
| Sølv | Providenciales 2007 |  Lengdehopp U20 |
| Gull | Les Abymes 2006 |  Tresteg U20 |
| Gull | Hamilton 2004 |  Tresteg U17 |
| Sølv | Port of Spain 2003 |  Tresteg U17 |

**Kimberly Williams** (født 3. november 1988) er en jamaicansk friidrettsutøver som konkurrerer i tresteg. Hun vant tresteg under Samveldelekene 2014 og 2018, og har én sølv og én bronse fra VM i friidrett innendørs.

Idrettskarriere
---------------

### 2003-2006: Flere seire i CARIFTA Games

Williams vant tresteg i U17-klassen under CARIFTA Games 2003, 14 år gammel. Hun vant også tresteg under CARIFTA Games 2004, og vant tresteg under det jamaicanske U18-mesterskapet i friidrett. Hun deltok i Ungdoms-VM i friidrett 2005, og hoppet 12,32 meter i kvalifiseringen, som var 15. beste resultat, og nådde dermed ikke finalen. Hun deltok også i Panamerikansk juniormesterskap i friidrett 2005, og kom der på sjetteplass.

Hun vant tresteg og kom på andreplass under Jamaicas uttakningsstevne for CARIFTA Games 2006. Hun deltok i begge disse øvelsene i CARIFTA Games, og vant tresteg og kom på sjetteplass i lengdehopp. I Sentralamerikansk og karibisk juniomesterskap i friidrett 2006 (CAC Junior Championships) fikk hun sølv, bak Arantxa King fra Bermuda, og hun deltok i Junior-VM i friidrett 2006, men nådde ikke finalen der.

### 2007-2010: VM-deltakelse og seier i Sentralamerikanske leker

Den 17. februar 2007 hoppet hun 6,03 meter i lengdehopp under et stevne i Kingston, dette var første gang hun hoppet over 6 meter. I Jamaicas uttak til CARIFTA Games vant hun tresteg og kom på andreplass i lengdehopp, og hun fikk gull i tresteg og sølv i lengdehopp under CARIFTA Games 2007. I lengdehopp der satte hun ny personlig rekord med 6,15 meter. Hun vant tresteg og lengdehopp under det jamaicanske høyskolemesterskapet i mars, og satte der ny personlig rekord i tresteg med 13,52 meter. Hun vant tresteg i det jamaicanske juniormesterskapet i friidrett, og fikk sølv i Panamerikansk juniormesterskap i friidrett 2007, bak Ke'Nyia Richardson fra USA.

Hun kom på andreplass i tresteg under NCAA-mesterskapet innendørs i 2008. Utendørs vant hun Texas Relays, og hun kom på fjerdeplass i NCAA-mesterskapet utendørs. I 2009 vant hun tresteg under NCAA-mesterskapet innendørs og Atlantic Coast Conference, og hun vant både tresteg og lengdehopp under Atlantic Coast Conference utendørs. Hun vant også begge disse hoppøvelsene under NCAA-mesterskapet utendørs i 2009. I det jamaicanske mesterskapet i friidrett i 2009 kom hun på andreplass, og hun fikk bronse i tresteg under Sentralamerikansk og karibisk mesterskap i friidrett 2009. Hun deltok i VM i friidrett 2010, men ble slått ut i kvalifiseringen, der hun hoppet 14,08 meter og satte ny personlig rekord.

I Atlantic Coast Conference innendørs 2010 vant hun tresteg og fikk sølv i lengdehopp. Hun vant tresteg under NCAA-mesterskapet innendørs, og fikk sølv i NCAA-mesterskapet utendørs. I juni vant hun tresteg under det jamaicanske mesterskapet i friidrett 2010, og hun vant U23-NACAC-mesterskapet i friidrett 2010. Hun vant også tresteg under Sentralamerikanske og karibiske leker 2010 (CAC Games).

### 2011-2015: Samveldemester og VM-bronse

Williams vant tresteg og lengdehopp under Atlantic Coast Conference innendørs i 2011. Hun vant tresteg og fikk sølv i lengdehopp under under NCAA-mesterskapet innendørs, og vant med det sin fjerde NCAA-tittel. Hun vant begge hoppøvelsene under Atlantic Coast Conference utendørs, og vant tresteg under Jamaica International Invitational med nye personlig rekord på 14,25 meter. I NCAA-mesterskapet utendørs kom hun på andreplass i tresteg og 13.-plass i lengdehopp. Hun ble kvalifisert til VM i friidrett 2011, men ble det slått ut i kvalifiseringsrunden med 14,06 meter.

Hun forbedret sin personlige rekord i tresteg innendørs til 14,28 meter da hun vant Fayetteville Tyson Invitational i 2012. I VM i friidrett innendørs 2012 nådde hun finalerunden i tresteg, og endte der på femteplass. Hun forbedret sin personlige rekord utendørs til 14,52 da hun kom på femteplass i Diamond League-stevnet Golden Gala, og hun fikk tre andreplasser i Diamond League 2012, og endte på tredjeplass sammenlagt med 6 poeng. Den 1. juli vant hun tresteg under det jamaicanske mesterskapet i friidrett. Hun representerte landet sitt under Sommer-OL 2012 i London, der hun ble nummer 6 i tresteg. Hun forbedret der sin personlige rekord i tresteg til 14,53 meter i kvalifiseringen. 

I 2013 vant hun tresteg under Jamaica International, og hun vant det jamaicanske mesterskapet i friidrett i juni. I Diamond League 2013 fikk hun to andreplasser som beste resultat, i London Grand Prix og Memorial Van Damme, og endte på tredjeplass sammenlagt denne sesongen med 7 poeng. Hun kom på fjerdeplass under VM i friidrett 2013, 3 cm bak Olha Saladukha som fikk bronse i denne øvelsen. Under VM i friidrett innendørs 2014 fikk hun bronse i tresteg, bak Jekaterina Koneva og Olha Saladukha, hennes første VM-medalje. I Diamond League 2014 vant hun ett av stevnene, Adidas Grand Prix i New York, og kom på delt tredjeplass sammenlagt med 6 poeng. Hun ble jamaicansk mester i tresteg i juni, med et bestehopp på 14,07 meter. Hun vant tresteg under Samveldelekene 2015, og kom på fjerdeplass i Kontinentalcupen i friidrett 2014.

I 2015 vant hun tresteg under det jamaicanske mesterskapet i friidrett, for femte gang. I Diamond League 2015 kom hun på tredjeplass i London Grand Prix / Sainsbury's Anniversary Games, og kom på femteplass i sammendraget med 3 poeng. Hun deltok i VM i friidrett 2015, og kom der på fjerdeplass.

### 2016-2019: Samveldemester og VM-sølv

Williams, 2019
Williams vant tresteg under det jamaicanske mesterskapet i friidrett 2016. Hun deltok i Sommer-OL 2016, der hun kom på sjuendeplass, og hun fikk til sammen 15 poeng i Diamond League 2015 og kom på femteplass. Hun ble igjen jamaicansk mester i 2017, og kom på andreplass i Diamond League 2017 med til sammen 24 poeng, etter at hun kom på andreplass i Birmingham Grand Prix og Meeting International Mohammed VI d'Athlétisme de Rabat.

Hun stilte utenfor konkurranse i Britisk mesterskap innendørs 2018, og vant denne konkurransen. I VM i friidrett innendørs 2018 kom hun på andreplass, bak Yulimar Rojas, og satte der ny personlig rekord innendørs med 14,48 meter. Hun vant Samveldelekene 2018 i Gold Coast i Australia, og i Diamond League 2018 kvalifiserte hun seg til finalen, som var Weltklasse i Zürich, der hun kom på tredjeplass.

Referanser
----------

1. 1 2 3 4   The-Sports.org, verkets språk engelsk, The-Sports.org utøver ID 78874, besøkt 5. november 2022[Hentet fra Wikidata]
2. 1 2 3 4   Olympedia, verkets språk engelsk, Olympedia utøver-ID 120738, besøkt 9. oktober 2022[Hentet fra Wikidata]
3. ↑   World Athletics Database, World Athletics utøver-ID 205256, verkets språk engelsk, besøkt 9. oktober 2022[Hentet fra Wikidata]
4. ↑  *Olympedia*; besøksdato: 9. oktober 2022; Olympedia utøver-ID: 120738; verkets språk: engelsk.
5. ↑  IAAF - *World Youth Championships 2005 - Official Results - Triple Jump - Girls - Qualification*, besøkt 9. januar 2018.
6. 1 2 3 4 5 6 7 8 9 10  IAAF - *Kimerly Williams - Results*, besøkt 9. januar 2018.
7. ↑  AthleCAC - *XXXV Carifta Games 2006*, besøkt 9. januar 2018.
8. ↑  USA Track and Field - *Caixa Pan-Am Jr - São Paolo July 06-08. 2007* Arkivert 17. september 2018 hos Wayback Machine. besøkt 9. januar 2018.
9. ↑  «Athletics at the 2012 London Summer Games: Women's Triple Jump». sports-reference.com. Arkivert fra originalen 27. juni 2015. Besøkt 15. juli 2014.

Eksterne lenker
---------------

* (en) Kimberly Williams – Olympics.com Rediger på Wikidata

* (en) Kimberly Williams – Olympic.org Rediger på Wikidata

* (en) Kimberly Williams – Olympedia Rediger på Wikidata

* (en) Kimberly Williams – Commonwealth Games Federation Rediger på Wikidata

* (en) Kimberly Williams – World Athletics Rediger på Wikidata

* (en) Kimberly Williams – Diamond League Rediger på Wikidata

* (en) Kimberly Williams – Track and Field Statistics Rediger på Wikidata

* (en) Kimberly Williams – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |